title: Kommissionens gennemførelsesforordning (EU) 2020/1140 af 30. juli 2020 om genindførelse af en endelig antidumpingtold på importen af cykler, uanset om varen er angivet med oprindelse i Sri Lanka, som følge af Domstolens dom i sag C-251/18, Trace Sport SAS

text:
                  31.7.2020

                  DA

                  Den Europæiske Unions Tidende

                  L 248/5

         KOMMISSIONENS GENNEMFØRELSESFORORDNING (EU) 2020/1140
         af 30. juli 2020
         om genindførelse af en endelig antidumpingtold på importen af cykler, uanset om varen er angivet med oprindelse i Sri Lanka, som følge af Domstolens dom i sag C-251/18, Trace Sport SAS
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (»grundforordningen«) (1), særlig artikel 13, og
         ud fra følgende betragtninger:
         A.   GÆLDENDE FORANSTALTNINGER OG DOMME AFSAGT AF RETTEN OG DEN EUROPÆISKE UNIONS DOMSTOL

         1.   Gældende foranstaltninger

                     (1)

                     I 2011 indførte Rådet ved gennemførelsesforordning (EU) nr. 990/2011 en endelig antidumpingtold på importen af cykler med oprindelse i Folkerepublikken Kina (»de oprindelige foranstaltninger«) (2) efter en udløbsundersøgelse i henhold til grundforordningens artikel 11, stk. 2.

                     (2)

                     I 2013 udvidede Rådet ved gennemførelsesforordning (EU) nr. 501/2013 de oprindelige foranstaltninger til også at omfatte importen af cykler afsendt fra Indonesien, Malaysia, Sri Lanka og Tunesien, uanset om varen er angivet med oprindelse i Indonesien, Malaysia, Sri Lanka og Tunesien (»den anfægtede forordning«) (3) efter en antiomgåelsesundersøgelse i henhold grundforordningens artikel 13 (»antiomgåelsesundersøgelsen«).

               2.   Rettens dom i sag T-413/13 og dom afsagt af Den Europæiske Unions Domstol i de forenede sager C-248/15 P, C-254/15 P og C-260/15 P

                     (3)

                     City Cycles Industries (»City Cycle«) bestred den anfægtede forordning i Retten.

                     (4)

                     Ved sin dom af 19. marts 2015 i sag T-413/13, City Cycle Industries mod Rådet, annullerede Den Europæiske Unions Ret artikel 1, stk. 1 og 3, i Rådets gennemførelsesforordning (EU) nr. 501/2013, for så vidt som den finder anvendelse på City Cycle Industries (»City Cycle«).

                     (5)

                     Den 26. januar 2017 blev appellerne mod Rettens dom af 19. marts 2015 afvist ved Domstolens dom i de forenede sager C-248/15 P, C-254/15 P og C-260/15 P (4), City Cycle Industries mod Rådet.

                     (6)

                     Efter nævnte dom afsagt af Domstolen genoptog Kommissionen den 11. april 2017 ved en meddelelse (5) delvis den antiomgåelsesundersøgelse vedrørende import af cykler afsendt fra Sri Lanka, uanset om varen er angivet med oprindelse i Sri Lanka, der førte til vedtagelsen af den anfægtede forordning, og genoptog den ved det punkt, hvor uregelmæssigheden indtrådte. Genoptagelsen var begrænset til gennemførelsen af Domstolens dom i forbindelse med City Cycle. Som følge af denne genoptagelse vedtog Kommissionen gennemførelsesforordning (EU) 2018/28 af 9. januar 2018 om genindførelse af en endelig antidumpingtold på importen af cykler, uanset om de er angivet med oprindelse i Sri Lanka, fremstillet af City Cycle Industries (6) (»forordningen vedrørende City Cycle«).

               3.   Dom afsagt af Den Europæiske Unions Domstols i sag C-251/18

                     (7)

                     I forbindelse med en anmodning om præjudiciel forelæggelse fremsat af Rechtbank Noord-Holland fastslog Domstolen den 19. september 2019 i sag C-251/18, Trace Sport SAS, at den anfægtede forordning (7) er ugyldig, for så vidt angår import af cykler afsendt fra Sri Lanka, uanset om de er angivet med oprindelse i Sri Lanka. Domstolen konkluderede, at den anfægtede forordning ikke indeholder en individuel analyse af den omgåelsespraksis, som Kelani Cycles og Creative Cycles muligvis har deltaget i. Domstolen fandt, at konklusionen med hensyn til forekomsten af omladning i Sri Lanka ud fra et juridisk synspunkt ikke kunne baseres udelukkende på de to konstateringer, som Rådet udtrykkeligt havde foretaget, dvs. for det første, at der havde været en ændring i handelsmønstret mellem Unionen og Sri Lanka, og for det andet, at nogle af de eksporterende producenter ikke havde været samarbejdsvillige. Derfor erklærede Domstolen, at den anfægtede forordning er ugyldig, for så vidt som den finder anvendelse på importen af cykler afsendt fra Sri Lanka, uanset om varerne er angivet med oprindelse i det pågældende land.

               4.   Konsekvenserne af dommen i sag C-251/18

                     (8)

                     I henhold til artikel 266 i traktaten om Den Europæiske Unions funktionsmåde træffer EU-institutionerne de nødvendige foranstaltninger til gennemførelse af dommen af 19. september 2019.

                     (9)

                     Det følger af retspraksis, at når en dom fra Domstolen annullerer en forordning, der indfører antidumpingtold, eller erklærer en sådan forordning ugyldig, har den institution, som skal træffe foranstaltninger med henblik på opfyldelse af dommen, mulighed for at genoptage den procedure, der førte til den nævnte forordning, selv om beføjelsen hertil ikke er udtrykkeligt fastsat i den gældende forordning (8).

                     (10)

                     Endvidere kan den pågældende institution, medmindre den fastslåede uregelmæssighed medfører, at hele proceduren er ugyldig, med henblik på at vedtage en retsakt, der træder i stedet for en tidligere retsakt, som er blevet annulleret eller erklæret ugyldig, kun genoptage proceduren på det trin, hvor uregelmæssigheden blev begået (9). Dette betyder navnlig, at annullationen i en situation, hvor en retsakt, som afslutter en administrativ procedure, annulleres, ikke nødvendigvis vedrører de forberedende retsakter såsom indledningen af antiomgåelsesproceduren ved Kommissionens forordning (EU) nr. 875/2012 (10).

                     (11)

                     Kommissionen har således mulighed for at afhjælpe de aspekter af den anfægtede forordning, som førte til annullationen, og lade de dele, som ikke berøres af Domstolens dom, forblive uændrede (11).

               B.   SAGSFORLØB

         1.   Procedure inden dommen

                     (12)

                     Kommissionen bekræfter betragtning 1-23 i den anfægtede forordning. De påvirkes ikke af dommen.

               2.   Genoptagelse

                     (13)

                     Efter dommen i sag C-251/18 Trace Sport SAS genoptog Kommissionen den 2. december 2019 ved en gennemførelsesforordning (12) den antiomgåelsesundersøgelse vedrørende import af cykler afsendt fra Sri Lanka, uanset om varen er angivet med oprindelse i Sri Lanka, der førte til vedtagelsen af den anfægtede forordning, og genoptog den ved det punkt, hvor uregelmæssigheden indtrådte (»genoptagelsesforordningen«).

                     (14)

                     Genoptagelsen er begrænset til gennemførelsen af Domstolens dom i sag C-251/18, Trace Sport SAS. I nævnte dom vedrører den ulovlighed, som Domstolen har fundet, EU-institutionernes forpligtelse til at bære bevisbyrden i henhold til artikel 13, stk. 3, i forordning (EU) 2016/1036, som den forelå på det tidspunkt.

                     (15)

                     Da forordningen om City Cycle ikke berøres af den uregelmæssighed, som Domstolen konstaterede i sag C-251/18, er den endelige antidumpingtold på importen af cykler afsendt fra Sri Lanka, uanset om de er angivet med oprindelse i Sri Lanka, fremstillet af City Cycle Industries ikke dækket af denne undersøgelse.

                     (16)

                     Kommissionen underrettede de srilankanske eksporterende producenter, repræsentanterne for Sri Lankas regering, EU-erhvervsgrenen og andre interesserede parter, som den vidste var berørt af antiomgåelsesundersøgelsen, om genoptagelsen af undersøgelsen. De interesserede parter fik mulighed for at tilkendegive deres synspunkter skriftligt og anmode om en høring med Kommissionen og/eller høringskonsulenten i handelsprocedurer inden for den frist, der er fastsat i genoptagelsesforordningen. Ingen af de interesserede parter anmodede om at blive hørt af Kommissionens tjenestegrene eller høringskonsulenten i handelsprocedurer.

               3.   Registrering af import

                     (17)

                     I henhold til grundforordningens artikel 14, stk. 5, skal importen af den undersøgte vare gøres til genstand for registrering for at sikre, at der kan opkræves et passende beløb i antidumpingtold fra den dato, hvor der blev indført registrering af denne import, hvis det som resultat af undersøgelsen konstateres, at der forekommer omgåelse.

                     (18)

                     Den 2. december 2019 gjorde Kommissionen ved genoptagelsesforordningen importen af cykler afsendt fra Sri Lanka, uanset om varen er angivet med oprindelse i Sri Lanka, til genstand for registrering.

               4.   Den undersøgte vare

                     (19)

                     Den undersøgte vare er den samme som i den anfægtede forordning, nemlig cykler uden motor (herunder trehjulede transportcykler, men ikke unicykler), med oprindelse i Folkerepublikken Kina (»Kina«), i øjeblikket henhørende under KN-kode ex 8712 00 30 og ex 8712 00 70 (Taric-kode 8712003010 og 8712007091), afsendt fra Sri Lanka, uanset om varen er angivet med oprindelse i Sri Lanka.

               C.   BEHANDLING EFTER DOMMEN

         1.   Indledende bemærkninger

                     (20)

                     For det første fandt EU-Domstolen, at den anfægtede forordning ikke indeholdt nogen individuel undersøgelse af, om Kelani Cycles og Creative Cycles var involveret i en eventuel omgåelsespraksis. Domstolen fandt, at konklusionen med hensyn til forekomsten af omladning i Sri Lanka ud fra et juridisk synspunkt ikke kunne baseres udelukkende på de to konstateringer, som Rådet udtrykkeligt havde foretaget, dvs. for det første, at der havde været en ændring i handelsmønstret mellem Unionen og Sri Lanka, og for det andet, at nogle af de eksporterende producenter ikke havde været samarbejdsvillige.

                     (21)

                     For det andet sætter dommen ikke spørgsmålstegn ved, at Rådet havde ret til at betragte Kelani Cycles som en ikke samarbejdsvillig part i undersøgelsen, og der var en betydelig manglende samarbejdsvilje på nationalt plan i Sri Lanka (virksomheder, der ikke samarbejdede eller trak sig ud af samarbejdet, tegnede sig for 75 % af den samlede eksport fra Sri Lanka i rapporteringsperioden). Creative Cycles samarbejdede ikke i forbindelse med undersøgelsen. Betragtning 35-42 i den anfægtede forordning bekræftes derfor.

               2.   Undergravning af antidumpingtoldens afhjælpende virkninger

                     (22)

                     Rådet konstaterede i betragtning 93-96 i den anfægtede forordning, at der forelå beviser for, at antidumpingtoldens afhjælpende virkninger blev undergravet, jf. grundforordningens artikel 13, stk. 1. Disse undersøgelsesresultater bekræftes derfor.

               3.   Bevis for dumping

                     (23)

                     Rådet fandt i betragtning 97 og 98 samt 107-110 i den anfægtede forordning bevis for dumping i forbindelse med de tidligere fastsatte normale værdier for samme vare, jf. grundforordningens artikel 13, stk. 1. Disse undersøgelsesresultater bekræftes derfor.

               4.   Forekomst af omgåelsespraksis

                     (24)

                     Den anfægtede forordning blev erklæret ugyldig, idet Rådet ikke fremlagde tilstrækkelig dokumentation for, at der forekom omgåelsespraksis i forbindelse med individuelle virksomheder. Det skal erindres, at forekomsten af omgåelsespraksis bl.a. kan konstateres på grundlag af omladning eller samleprocesser.

                     (25)

                     I forbindelse med antiomgåelsesundersøgelsen indgav seks srilankanske virksomheder en anmodning om fritagelse i henhold til grundforordningens artikel 13, stk. 4. Disse seks virksomheder tegnede sig for 69 % af den samlede import fra Sri Lanka til Unionen i den rapporteringsperiode, der blev fastsat i den pågældende undersøgelse (1. september 2011 til 31. august 2012). Af disse seks virksomheder blev tre fritaget for den udvidede told, og en virksomhed ophørte med at samarbejde. Anmodningerne om fritagelse for de to resterende virksomheder (Kelani Cycles og City Cycle Industries) blev afvist, da disse virksomheder ikke kunne påvise, at de ikke var involveret i omgåelsespraksis. Som nævnt i betragtning 37-42, 144 og 146-149 i den anfægtede forordning blev disse resultater baseret på de foreliggende faktiske oplysninger, jf. grundforordningens artikel 18.

                     (26)

                     Den genoptagede undersøgelse viste, at der ikke var beviser på virksomhedsniveau, som kunne understøtte en konstatering af omladning. Det konkluderedes derfor, at der ikke kunne konstateres omladning.

                     (27)

                     Det fremgik dog af de foreliggende beviser, at omgåelsespraksis fandt sted ved hjælp af samleprocesser. Beviserne var baseret på eksisterende data indsendt af City Cycle og Kelani Cycles i forbindelse med antiomgåelsesundersøgelsen. Rådet havde ikke tidligere gennemgået disse data nærmere, da man fandt, at det ikke var nødvendigt for i tilstrækkelig grad at godtgøre forekomsten af omgåelsespraksis. Da Domstolen har præciseret den gældende retlige standard, fandt Kommissionen det imidlertid hensigtsmæssigt på ny at vurdere alle de foreliggende oplysninger i de administrative sagsakter i lyset af konklusionerne i Domstolens dom i sag C-251/18 Trace Sport SAS.

                     (28)

                     Som anført i betragtning 3-5 genoptog Kommissionen i 2017 undersøgelsen vedrørende City Cycle. Betragtning 22-25 i forordningen om City Cycle indeholdt detaljerede beviser vedrørende City Cycle, der viste, at der fandt omgåelsespraksis sted via samleprocesser i Sri Lanka. På grund af virksomhedens utilstrækkelige samarbejde og manglende evne til at påvise, at den ikke omgik foranstaltningerne på grundlag af dennes egne oplysninger, kunne City Cycles anmodning om fritagelse i henhold til grundforordningens artikel 13, stk. 4, desuden ikke anses for at være berettiget. Som nævnt i betragtning 15 berøres forordningen om City Cycle ikke af Domstolens dom i sag C-251/18.

                     (29)

                     I forbindelse med antiomgåelsesundersøgelsen var Kelani Cycles ikke i stand til at bevise, at virksomheden var berettiget til en fritagelse, jf. betragtning 39, 40 og 146-149 i den anfægtede forordning. Virksomhedens samarbejde blev fundet utilstrækkeligt, hvorfor grundforordningens artikel 18, stk. 1, blev anvendt.

                     (30)

                     Endvidere blev det under antiomgåelsesundersøgelsen konstateret, at Great Cycles, en virksomhed, der er forretningsmæssigt forbundet med Creative Cycles, leverede dele til cykler til Kelani Cycles. Både Great Cycles og Creative Cycles var etableret i Sri Lanka, og forbindelserne mellem Kelani Cycles og disse virksomheder strakte sig ud over et normalt forhold mellem køber og sælger. Forholdet mellem de tre virksomheder kunne i sidste ende ikke afklares i antiomgåelsesundersøgelsen, da Kelani Cycles ikke samarbejdede. Desuden blev Kelani Cycles etableret i december 2011, efter at Creative Cycles og dennes forretningsmæssigt forbundne virksomhed Great Cycles blev undersøgt af Kommissionens tjenestegrene om svig med oprindelse, og Creative Cycles indstillede derfor deres samleprocesser for cykler. Creative Cycles samarbejdede ikke i forbindelse med antiomgåelsesundersøgelsen. I forbindelse med antiomgåelsesundersøgelsen blev det desuden konstateret, at Kelani Cycles var eksportorienteret med EU-markedet som mål. Kelani Cycles begyndte at eksportere cykler til EU-markedet i august 2012. Det konstateredes, at de dele, der anvendes i produktionen, hovedsagelig blev indkøbt fra Kina. Det blev derfor konkluderet, at betingelserne i grundforordningens artikel 13, stk. 2, litra a), var opfyldt.

                     (31)

                     Kommissionen undersøgte derefter betingelserne i grundforordningens artikel 13, stk. 2, litra b), med henblik på at fastslå, om de processer, der blev udført af Kelani Cycles, kunne betragtes som samleprocesser, der omgår den gældende endelige antidumpingtold, dvs. hvorvidt:

                                 a)

                                 råvarer (dele til cykler) med oprindelse i Kina udgjorde mere end 60 % af den samlede værdi af delene i den samlede vare (60/40-reglen), mens

                                 b)

                                 værditilvæksten til de indførte dele i løbet af samleprocessen udgjorde under 25 % af virksomhedens produktionsomkostninger (reglen om 25 % merværditilvækst).

                     (32)

                     Kelani Cycles rapporterede køb af dele til cykler fra Kina, men også fra Great Cycles, som er en srilankansk virksomhed. Kelani Cycles hævdede, at de dele, der blev købt af Great Cycles, var af srilankansk oprindelse, men undersøgelsen viste, at Great Cycles fremstillede disse dele til cykler med dele (rå stel og forgafler) købt i Kina (mere end 60 % af den samlede værdi af de dele, der indgår i den samlede vare), mens værditilvæksten tilført af Great Cycles under fremstillingsprocessen var under 25 % og hovedsagelig bestod af svejsning og maling. Ved tilsvarende anvendelse (13) af grundforordningens artikel 13, stk. 2, litra b), blev det derfor konkluderet, at de dele, der blev indkøbt hos Great Cycles, var fra Kina.

                     (33)

                     For så vidt angår alle dele, som Kelani Cycles anvender ved samling af cykler, fandt Kommissionen, at den mest pålidelige kilde var omkostningsopgørelser for forskellige cykeltyper, som blev fremlagt under kontrolbesøget på stedet. På dette grundlag konkluderede Kommissionen, at de dele, der var indkøbt fra Kina (herunder de dele, der blev leveret af Great Cycles) og anvendt af Kelani Cycles til samling af cykler, der eksporteredes til Unionen, udgjorde mellem 80 og 100 % af alle dele af den samlede cykel, afhængigt af cykeltypen.

                     (34)

                     Beregningen af værditilvæksten på 25 % var baseret på Kelani Cycles' omkostninger ved samling i forbindelse med antiomgåelsesundersøgelsen. Værditilvæksten blev beregnet på grundlag af dele, der blev importeret fra Kina, jf. betragtning 32 og 33. Værdien af dele, der blev indkøbt fra Sri Lanka (dæk), blev anslået på grundlag af de omkostningsopgørelser pr. varetype, der blev fremlagt under det kontrolbesøg, som blev gennemført i forbindelse med antiomgåelsesundersøgelsen. Som følge heraf var værditilvæksten til de dele, der blev importeret fra Kina i løbet af samleprocessen, under 25 % af produktionsomkostningerne.

                     (35)

                     Hvad angår kriterierne i grundforordningens artikel 13, stk. 2, litra c), som anført i betragtning 24 og 25, blev de relevante resultater i antiomgåelsesundersøgelsen ikke berørt og blev derfor bekræftet.

                     (36)

                     Forekomsten af omgåelsespraksis via samleprocesser blev således fastslået for hele Sri Lanka på grundlag af ovennævnte virksomhedsspecifikke beviser for, at der forekommer omgåelsespraksis. I betragtning af den høje grad af manglende samarbejdsvilje i Sri Lanka, jf. betragtning 21, kunne der ikke findes nogen argumenter imod denne konklusion.

                     (37)

                     Det kunne således bekræftes, at der i Sri Lanka forekommer samleprocesser i henhold til grundforordningens artikel 13, stk. 2.

               5.   Anmodninger om fritagelse

                     (38)

                     Hvad angår Kelani Cycles' anmodning om fritagelse, kunne den på grund af virksomhedens utilstrækkelige samarbejde og manglende evne til at påvise, at den ikke omgik foranstaltningerne på grundlag af dennes egne oplysninger, ikke anses for at være berettiget, jf. grundforordningens artikel 13, stk. 4.

                     (39)

                     Hvad angår situationen i den virksomhed, som trak sin anmodning om fritagelse tilbage i forbindelse med antiomgåelsesundersøgelsen, jf. betragtning 21, berøres betragtning 36 i den anfægtede forordning ikke af Domstolens dom og bekræftes derfor. Denne virksomhed kunne derfor ikke indrømmes en fritagelse.

               D.   FREMLÆGGELSE AF OPLYSNINGER

                     (40)

                     Parterne blev underrettet om de væsentligste kendsgerninger og betragtninger, på grundlag af hvilke det påtænktes at genindføre en endelig antidumpingtold på importen af cykler, uanset om de er angivet med oprindelse i Sri Lanka. De fik også en frist, inden for hvilken de kunne fremsætte bemærkninger til fremlæggelsen af oplysninger. Der blev ikke modtaget nogen bemærkninger.

               E.   INDFØRELSE AF FORANSTALTNINGER

                     (41)

                     Ud fra ovenstående er det hensigtsmæssigt at udvide de oprindelige foranstaltninger til også at omfatte importen af cykler uden motor (herunder trehjulede transportcykler, men ikke unicykler), afsendt fra Sri Lanka, uanset om varen er angivet med oprindelse i Sri Lanka, i øjeblikket henhørende under KN-kode ex 8712 00 30 og ex 8712 00 70 (Taric-kode 8712003010 og 8712007091).

                     (42)

                     Som nævnt i betragtning 9-11 blev antiomgåelsesundersøgelsen genoptaget på det punkt, hvor ulovligheden indtrådte. Kommissionen har med denne genoptagelse afhjulpet de aspekter af den anfægtede forordning, som førte til annullationen. De dele af den anfægtede forordning, som ikke blev berørt af Domstolens dom, er fortsat gyldige. I henhold til Domstolens praksis kan genoptagelsen af den administrative procedure med genindførelsen af antidumpingtold på import, der fandt sted i anvendelsesperioden for den ugyldige forordning, ikke anses for at være i strid med princippet om ikketilbagevirkende kraft (14).

                     (43)

                     I betragtning af den særlige karakter af antiomgåelsesretsakten, som har til formål at beskytte antidumpingretsaktens effektivitet, og idet undersøgelsen har afsløret beviser for forekomsten af omgåelse baseret på virksomhedernes egne data, finder Kommissionen det således hensigtsmæssigt at genindføre foranstaltningerne fra datoen for indledningen af antiomgåelsesundersøgelsen (dvs. fra den 25. september 2012 og fremefter).

                     (44)

                     Denne forordning er i overensstemmelse med udtalelsen fra det udvalg, der er nedsat i medfør af grundforordningens artikel 15, stk. 1 —

               VEDTAGET DENNE FORORDNING:

            Artikel 1

               1.   Den endelige antidumpingtold på importen af cykler uden motor (herunder trehjulede transportcykler, men ikke unicykler) med oprindelse i Folkerepublikken Kina, udvides til også at omfatte importen af cykler uden motor (herunder trehjulede transportcykler, men ikke unicykler), afsendt fra Sri Lanka, uanset om varen er angivet med oprindelse i Sri Lanka, i øjeblikket henhørende under KN-kode ex 8712 00 30 og ex 8712 00 70 (Taric-kode 8712003010 og 8712007091), fra den 6. juni 2013, med undtagelse af varer fremstillet af følgende virksomheder:

                           Land

                           Virksomhed

                           Taric-tillægskode

                           Sri Lanka

                           Asiabike Industrial Limited, No 114, Galle Road, Henamulla, Panadura, Sri Lanka

                           B768

                           Sri Lanka

                           BSH Ventures (Private) Limited,
                           No 84, Campbell Place, Colombo 10, Sri Lanka

                           B769

                           Sri Lanka

                           Samson Bikes (Pvt) Ltd,
                           No 110, Kumaran Rathnam Road, Colombo 02, Sri Lanka

                           B770

                     Importen fra City Cycle Industries (Taric-tillægskode B131) er omfattet af Kommissionens gennemførelsesforordning (EU) 2018/28 af 9. januar 2018 om genindførelse af en endelig antidumpingtold på importen af cykler, uanset om de er angivet med oprindelse i Sri Lanka.

               2.   Den ved denne artikels stk. 1 udvidede told opkræves på import afsendt fra Sri Lanka, uanset om varen er angivet med oprindelse i Sri Lanka, der er registreret i overensstemmelse med artikel 2 i forordning (EU) nr. 875/2012 og artikel 13, stk. 3, og artikel 14, stk. 5, i forordning (EF) nr. 1225/2009 eller er registreret i overensstemmelse med artikel 2 i Kommissionens gennemførelsesforordning (EU) 2019/1997 af 29. november 2019, med undtagelse af varer fremstillet af de i stk. 1 anførte virksomheder.

            Artikel 2
            Toldmyndighederne pålægges hermed at ophøre med den registrering af importen, der blev indført ved artikel 2 i Kommissionens gennemførelsesforordning (EU) 2019/1997 af 29. november 2019.

            Artikel 3
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 30. juli 2020.

                  På Kommissionens vegne

               Ursula VON DER LEYEN

                  Formand

            (1)  EUT L 176 af 30.6.2016, s. 21.

            (2)  Rådets gennemførelsesforordning (EU) nr. 990/2011 af 3. oktober 2011 om indførelse af en endelig antidumpingtold på importen af cykler med oprindelse i Folkerepublikken Kina efter en udløbsundersøgelse i henhold til artikel 11, stk. 2, i forordning (EF) nr. 1225/2009 (EUT L 261 af 6.10.2011, s. 2).

            (3)  Rådets gennemførelsesforordning (EU) nr. 501/2013 af 29. maj 2013 om udvidelse af den endelige antidumpingtold, der indførtes ved gennemførelsesforordning (EU) nr. 990/2011 over for importen af cykler med oprindelse i Folkerepublikken Kina, til også at omfatte importen af cykler afsendt fra Indonesien, Malaysia, Sri Lanka og Tunesien, uanset om varen er angivet med oprindelse i Indonesien, Malaysia, Sri Lanka og Tunesien (EUT L 153 af 5.6.2013, s. 1).

            (4)  Forenede sager C-248/15 P (appel indgivet af EU-erhvervsgrenen), C-254/15 P (appel indgivet af Europa-Kommissionen) og C-260/15 P (appel indgivet af Rådet for Den Europæiske Union).

            (5)  Meddelelse om Den Europæiske Unions Rets dom af 19. marts 2015 i sag T-413/13 vedrørende City Cycle Industries mod Rådet for Den Europæiske Union og EU-Domstolens dom af 26. januar 2017 i sag C-248/15 P, C-254/15 P og C-260/15 P vedrørende Rådets gennemførelsesforordning (EU) nr. 501/2013 om udvidelse af den endelige antidumpingtold, der indførtes ved gennemførelsesforordning (EU) nr. 990/2011 over for importen af cykler med oprindelse i Folkerepublikken Kina, til også at omfatte importen af cykler afsendt fra Indonesien, Malaysia, Sri Lanka og Tunesien, uanset om varen er angivet med oprindelse i Indonesien, Malaysia, Sri Lanka og Tunesien (2017/C 113/05) (EUT C 113 af 11.4.2017, s. 4).

            (6)  Kommissionens gennemførelsesforordning (EU) 2018/28 af 9. januar 2018 om genindførelse af en endelig antidumpingtold på importen af cykler, uanset om de er angivet med oprindelse i Sri Lanka, fremstillet af City Cycle Industries (EUT L 5 af 10.1.2018, s. 27).

            (7)  Rådets gennemførelsesforordning (EU) nr. 501/2013 af 29. maj 2013.

            (8)  Domstolens dom af 15. marts 2018, sag C-256/16, Deichmann, ECLI:EU:C:2018:187, præmis 73, se også Domstolens dom af 19. juni 2019, sag C-612/16, P&J Clark International, ECLI:EU:C:2019:508, præmis 43.

            (9)  Ibid., præmis 74, se også Domstolens dom af 19. juni 2019, sag C-612/16, P&J Clark International, ECLI:EU:C:2019:508, præmis 43.

            (10)  Kommissionens forordning (EU) nr. 875/2012 af 25. september 2012 om indledning af en undersøgelse vedrørende den mulige omgåelse af de antidumpingforanstaltninger, der indførtes ved Rådets gennemførelsesforordning (EU) nr. 990/2011 på importen af cykler med oprindelse i Folkerepublikken Kina ved import af cykler afsendt fra Indonesien, Malaysia, Sri Lanka og Tunesien uanset om varen er angivet med oprindelse i Indonesien, Malaysia, Sri Lanka og Tunesien, og om at gøre denne import til genstand for registrering (EUT L 258 af 26.9.2012, s. 21).

            (11)  Domstolens dom af 3. oktober 2000, sag C-458/98 P, Industrie des Poudres Sphériques mod Rådet, ECLI:EU:C:2000:531, præmis 80-85.

            (12)  Kommissionens gennemførelsesforordning (EU) 2019/1997 af 29. november 2019 om genoptagelse af undersøgelsen efter dommen af 19. september 2019 i sag C-251/18, Trace Sport SAS, for så vidt angår Rådets gennemførelsesforordning (EU) nr. 501/2013 af 29. maj 2013 om udvidelse af den endelige antidumpingtold, der indførtes ved gennemførelsesforordning (EU) nr. 990/2011 over for importen af cykler med oprindelse i Folkerepublikken Kina, til også at omfatte importen af cykler afsendt fra Indonesien, Malaysia, Sri Lanka og Tunesien, uanset om varen er angivet med oprindelse i Indonesien, Malaysia, Sri Lanka og Tunesien (EUT L 310 af 2.12.2019, s. 29).

            (13)  Domstolens dom af 12. september 2019 i sag C-709/17 P, Kolachi.

            (14)  Sag C-256/16, Deichmann SE mod Hauptzollamt Duisburg [2018], ECLI:EU:C:2018:187, præmis 79, og dom af 19. juni 2019, C & J Clark International Ltd mod Commissioners for Her Majesty's Revenue & Customs, C-612/16, præmis 58.


title: Kommissionens gennemførelsesforordning (EU) 2020/1165 af 6. august 2020 om ændring af gennemførelsesforordning (EU) 2020/353 om indførelse af en endelig antidumpingtold og endelig opkrævning af den midlertidige told på importen af hjul af stål med oprindelse i Folkerepublikken Kina

text:
                  7.8.2020

                  DA

                  Den Europæiske Unions Tidende

                  L 258/9

         KOMMISSIONENS GENNEMFØRELSESFORORDNING (EU) 2020/1165
         af 6. august 2020
         om ændring af gennemførelsesforordning (EU) 2020/353 om indførelse af en endelig antidumpingtold og endelig opkrævning af den midlertidige told på importen af hjul af stål med oprindelse i Folkerepublikken Kina
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1), særlig artikel 9, stk. 4, og
         ud fra følgende betragtninger:

                     (1)

                     Ved Kommissionens gennemførelsesforordning (EU) 2020/353 (2) blev der indført en endelig antidumpingtold og en endelig opkrævning af den midlertidige told på importen af hjul af stål med oprindelse i Folkerepublikken Kina.

                     (2)

                     Følgende fremgår af artikel 4 i gennemførelsesforordning (EU) 2020/353: »Hvis der indgives en erklæring om overgang til fri omsætning vedrørende de i artikel 1 omhandlede varer, angives antallet af enheder af den importerede vare i det relevante felt i erklæringen«. Kommissionens tjenestegrene modtog bemærkninger fra medlemsstater og forhandlere vedrørende oprindelsen af de importerede varer.

                     (3)

                     Det bør præciseres, at antallet af enheder bør angives ved import af hjul af stål, uanset varernes oprindelse, og at medlemsstaterne bør underrette Kommissionen om antallet af importerede enheder.

                     (4)

                     Kommissionen har i denne forbindelse besluttet at ændre artikel 4 i gennemførelsesforordning (EU) 2020/353.

                     (5)

                     På engelsk erstattes ordet »pieces« med ordet »items« for at sikre overensstemmelse med den supplerende enhed »number of items« (antal enheder), som er defineret i den kombinerede nomenklatur. Da begge ord oversættes med »enheder« på dansk, medfører dette ingen ændringer i den danske udgave) (3).

                     (6)

                     Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 15, stk. 1, i forordningen (EU) 2016/1036 —

               VEDTAGET DENNE FORORDNING:

            Artikel 1
            Betragtning 88 i gennemførelsesforordning (EU) 2020/353 affattes således:

               (vedrørerikke den danske udgave)

            Artikel 2
            Artikel 1, stk. 3, i gennemførelsesforordning (EU) 2020/353 affattes således:

                  »3.   Anvendelsen af de individuelle toldsatser, der er anført for virksomhederne i stk. 2, er betinget af, at der fremlægges en gyldig handelsfaktura for medlemsstaternes toldmyndigheder; handelsfakturaen skal indeholde en erklæring, der er dateret og underskrevet af én af de ansatte i den enhed, der har udstedt handelsfakturaen, med angivelse af den pågældendes navn og funktion og med følgende ordlyd: »Undertegnede bekræfter, at de (antal enheder) af (den pågældende vare), der er solgt til eksport til Den Europæiske Union, og som er omfattet af denne faktura, er fremstillet af (virksomhedens navn og adresse) (Taric- tillægskode) i [det pågældende land]. Jeg erklærer, at oplysningerne i denne faktura er fuldstændige og korrekte.« Hvis der ikke fremlægges en sådan faktura, anvendes toldsatsen for alle andre virksomheder.

            Artikel 3
            Artikel 4 i gennemførelsesforordning (EU) 2020/353 affattes således:

                  »Artikel 4
                  Hvis der indgives en erklæring om overgang til fri omsætning vedrørende de i artikel 1, stk. 1, omhandlede varer, uanset deres oprindelse, angives antallet af enheder af den importerede vare i det relevante felt i erklæringen.
                  Medlemsstaterne underretter månedligt Kommissionen om antallet af enheder, der importeres under Taric-kode 8708701080, 8708701085, 8708709920, 8708709980, 8716909095 og 8716909097, og om deres oprindelse.«

            Artikel 4
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 6. august 2020.

                  På Kommissionens vegne

               Ursula VON DER LEYEN

                  Formand

            (1)  EUT L 176 af 30.6.2016, s. 21.

            (2)  Kommissionens gennemførelsesforordning (EU) 2020/353 af 3. marts 2020 om indførelse af en endelig antidumpingtold og endelig opkrævning af den midlertidige told på importen af hjul af stål med oprindelse i Folkerepublikken Kina (EUT L 65 af 4.3.2020, s. 9).

            (3)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).


title: Kommissionens gennemførelsesforordning (EU) 2020/1166 af 6. august 2020 om ændring af bilag I til forordning (EF) nr. 798/2008 for så vidt angår oplysningerne vedrørende USA på listen over tredjelande, områder, zoner og segmenter, hvorfra visse fjerkræprodukter kan importeres til og sendes i transit gennem Unionen, i forbindelse med højpatogen aviær influenza (EØS-relevant tekst)

text:
                  7.8.2020

                  DA

                  Den Europæiske Unions Tidende

                  L 258/11

         KOMMISSIONENS GENNEMFØRELSESFORORDNING (EU) 2020/1166
         af 6. august 2020
         om ændring af bilag I til forordning (EF) nr. 798/2008 for så vidt angår oplysningerne vedrørende USA på listen over tredjelande, områder, zoner og segmenter, hvorfra visse fjerkræprodukter kan importeres til og sendes i transit gennem Unionen, i forbindelse med højpatogen aviær influenza
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (1), særlig artikel 8, indledningen, artikel 8, nr. 1), første afsnit, artikel 8, nr. 4), og artikel 9, stk. 4, litra c)
         under henvisning til Rådets direktiv 2009/158/EF af 30. november 2009 om dyresundhedsmæssige betingelser for samhandelen inden for Fællesskabet med fjerkræ og rugeæg samt for indførsel heraf fra tredjelande (2), særlig artikel 23, stk. 1, artikel 24, stk. 2, og artikel 25, stk. 2, og
         ud fra følgende betragtninger:

                     (1)

                     Der er ved Kommissionens forordning (EF) nr. 798/2008 (3) fastsat krav vedrørende udstedelse af veterinærcertifikat til brug ved import til og transit, herunder oplagring under transit, gennem Unionen af fjerkræ og fjerkræprodukter (»varerne«). I henhold til nævnte forordning må varerne kun importeres til og sendes i transit gennem Unionen fra tredjelande, områder, zoner og segmenter, der er opført i kolonne 1 og 3 i skemaet i del 1 i bilag I til samme forordning.

                     (2)

                     Der er ved forordning (EF) nr. 798/2008 også fastsat betingelser for, hvornår et tredjeland, et område, en zone eller et segment kan betragtes som fri(t) for højpatogen aviær influenza (HPAI).

                     (3)

                     USA er opført i del 1 i bilag I til forordning (EF) nr. 798/2008 som et tredjeland, hvorfra import af og transit gennem Unionen af varerne ikke er underlagt restriktioner på grund af tilstedeværelsen af HPAI.

                     (4)

                     Aftalen mellem Unionen og USA om sundhedsforanstaltninger til beskyttelse af folke- og dyresundheden i samhandelen med levende dyr og animalske produkter (»aftalen«) (4), som blev godkendt ved Rådets afgørelse 98/258/EF (5), giver mulighed for gensidig anerkendelse af regionaliseringsforanstaltninger i tilfælde af sygdomsudbrud i Unionen eller i USA.

                     (5)

                     Den 8. april 2020 bekræftede USA tilstedeværelsen af HPAI af subtype H7N3 på en fjerkræbedrift i Chesterfield County i staten South Carolina. Efter udbruddet af HPAI etablerede veterinærmyndighederne i USA en kontrolzone på 10 km omkring den berørte bedrift, der omfatter dele af Chesterfield, Lancaster og Kershaw County i staten South Carolina, og gennemførte sanering med henblik på at bekæmpe HPAI og begrænse spredning af sygdommen.

                     (6)

                     Ved Kommissionens gennemførelsesforordning (EU) 2020/544 (6) indførte Kommissionen restriktioner for indførsel til Unionen af fjerkræprodukter fra det område i staten South Carolina, der er berørt af HPAI, og for hvilke veterinærmyndighederne i USA havde indført restriktioner på grund af HPAI-udbruddet.

                     (7)

                     USA har indsendt opdaterede oplysninger om den epidemiologiske situation i landet og de foranstaltninger, det har truffet for at forhindre yderligere spredning af HPAI, og Kommissionen har nu evalueret disse oplysninger. USA har desuden meddelt, at landet den 7. maj 2020 har afsluttet rengørings- og desinfektionsforanstaltninger efter sanering af fjerkræ på den bedrift, hvor der var blevet bekræftet udbrud af HPAI i april 2020.

                     (8)

                     På grundlag af evalueringen af oplysningerne fra USA bør der i del 1 i bilag I til forordning (EF) nr. 798/2008 henvises til datoen den 5. august 2020, dvs. 90 dage efter afslutningen af saneringen samt rengørings- og desinfektionsforanstaltninger, fra hvilket tidspunkt det pågældende tredjeland i overensstemmelse med artikel 9 i forordning (EF) nr. 798/2008 igen kan betragtes som frit for HPAI, og import til og transit gennem Unionen af visse fjerkræprodukter med oprindelse i det pågældende tredjeland bør tillades på ny.

                     (9)

                     Oplysningerne vedrørende USA i skemaet i del 1 i bilag I til forordning (EF) nr. 798/2008 bør derfor ændres for at tage højde for udryddelsen af HPAI i dette tredjeland. Bilag I til forordning (EF) nr. 798/2008 bør derfor ændres.

                     (10)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Del 1 i bilag I til forordning (EF) nr. 798/2008 ændres som angivet i bilaget til nærværende forordning.

            Artikel 2
            Denne forordning træder i kraft på tredjedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 6. august 2020.

                  På Kommissionens vegne

               Ursula VON DER LEYEN

                  Formand

            (1)  EFT L 18 af 23.1.2003, s. 11.

            (2)  EUT L 343 af 22.12.2009, s. 74.

            (3)  Kommissionens forordning (EF) nr. 798/2008 af 8. august 2008 om fastlæggelse af en liste over tredjelande, områder, zoner og segmenter, hvorfra fjerkræ og fjerkræprodukter kan importeres til og sendes i transit gennem Fællesskabet, og krav vedrørende udstedelse af veterinærcertifikat (EUT L 226 af 23.8.2008, s. 1).

            (4)  EFT L 118 af 21.4.1998, s. 3.

            (5)  Rådets afgørelse 98/258/EF af 16. marts 1998 om indgåelse af aftalen mellem Det Europæiske Fællesskab og Amerikas Forenede Stater om sundhedsforanstaltninger til beskyttelse af folke- og dyresundheden i samhandelen med levende dyr og animalske produkter (EFT L 118 af 21.4.1998, s. 1).

            (6)  Kommissionens gennemførelsesforordning (EU) 2020/544 af 20. april 2020 om ændring af bilag I til forordning (EF) nr. 798/2008 for så vidt angår oplysningerne vedrørende USA på listen over tredjelande, områder, zoner og segmenter, hvorfra visse fjerkræprodukter kan importeres til og sendes i transit gennem Unionen, i forbindelse med højpatogen aviær influenza (EUT L 121 I af 20.4.2020, s. 1).

            BILAG
            I del 1 i bilag I til forordning (EF) nr. 798/2008 affattes oplysningerne vedrørende USA således:

                           Tredjelandets eller områdets ISO-kode og navn

                           Tredjelandets områdets, zonens eller segmentets kode

                           Beskrivelse af tredjelandet, området, zonen eller segmentet

                           Veterinærcertifikat

                           Særlige betingelser

                           Særlige betingelser

                           Status mht. overvågning for aviær influenza

                           Status mht. vaccination mod aviær influenza

                           Salmonella-bekæmpelsesstatus(6)

                           Model(ler)

                           Supplerende garantier

                           Slutdato(1)

                           Startdato(2)

                           1

                           2

                           3

                           4

                           5

                           6

                           6A

                           6B

                           7

                           8

                           9

                           »US — USA

                           US-0

                           Hele landet

                           SPF

                           EP, E

                           S4

                           US-1

                           Hele USA, undtagen området US-2

                           WGM

                           VIII

                           POU, RAT

                           N

                           BPP, BPR, DOC, DOR, HEP, HER, SRP, SRA, LT20

                           A

                           S3, ST1

                           US-2

                           Område af USA svarende til:

                           US-2.1

                           Staten Tennessee:
                           Lincoln County
                           Franklin County
                           Moore County

                           WGM

                           VIII

                           P2

                           4.3.2017

                           11.8.2017

                           POU, RAT

                           N
                           P2

                           BPR, BPP, DOC, DOR, HEP, HER, SRP, SRA, LT20

                           A

                           S3, ST1

                           US-2.2

                           Staten Alabama:
                           Madison County
                           Jackson County

                           WGM

                           VIII

                           P2

                           4.3.2017

                           11.8.2017

                           POU, RAT

                           N
                           P2

                           BPR, BPP, DOC, DOR, HEP, HER, SRP, SRA, LT20

                           A

                           S3, ST1

                           US-2.3

                           Staten South Carolina:
                           Chesterfield County/Lancaster County/Kershaw County:
                           En zone med en radius på 10 km, der begynder med et N-punkt på grænsen af den cirkelformede Chesterfield 02 premise Control Zone og har følgende udstrækning (med uret):

                                       a)

                                       Nord: 2 km mod syd fra Highway 9, 0,03 km mod øst fra skæringspunktet mellem Airport Rd og Raymond Deason Rd.

                                       b)

                                       Nordøst: 1 km mod sydvest fra skæringspunktet mellem Highway 268 og Cross Road Church Rd.

                                       c)

                                       Øst: 5,1 km mod vest fra State Highway 109, 1,6 km mod vest fra Angelus Rd og Refuge Dr

                                       d)

                                       Sydøst: 3,2 km mod nordvest fra skæringspunktet mellem Highway 145 og Lake Bee Rd.

                                       e)

                                       Syd: 2,7 km mod øst fra skæringspunktet mellem Highway 151 og Catarah Rd.

                                       f)

                                       Sydvest: 1,5 km mod øst fra skæringspunktet mellem McBee Hwy og Mt Pisgah Rd.

                                       g)

                                       Vest: 1,3 km mod øst fra skæringspunktet mellemTexahaw Rd og Buzzards Roost Rd.

                                       h)

                                       Nordvest: Skæringspunktet mellem White Plains Church Rd og Graves Rd.

                           WGM

                           VIII

                           P2

                           8.4.2020

                           5.8.2020

                           POU, RAT

                           N
                           P2

                           BPR, BPP, DOC, DOR, HEP, HER, SRP, SRA, LT20

                           A

                           S3, ST1«


title: Kommissionens gennemførelsesforordning (EU) 2020/1361 af 30. september 2020 om ændring af gennemførelsesforordning (EU) 2018/2019 for så vidt angår visse planter til plantning af Malus domestica med oprindelse i Serbien og visse planter til plantning af Acer japonicum Thunberg, Acer palmatum Thunberg og Acer shirasawanum Koidzumi med oprindelse i New Zealand

text:
                  1.10.2020

                  DA

                  Den Europæiske Unions Tidende

                  L 317/1

         KOMMISSIONENS GENNEMFØRELSESFORORDNING (EU) 2020/1361
         af 30. september 2020
         om ændring af gennemførelsesforordning (EU) 2018/2019 for så vidt angår visse planter til plantning af Malus domestica med oprindelse i Serbien og visse planter til plantning af Acer japonicum Thunberg, Acer palmatum Thunberg og Acer shirasawanum Koidzumi med oprindelse i New Zealand
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/2031 af 26. oktober 2016 om beskyttelsesforanstaltninger mod planteskadegørere og om ændring af Europa-Parlamentets og Rådets forordning (EU) nr. 228/2013, (EU) nr. 652/2014 og (EU) nr. 1143/2014 og om ophævelse af Rådets direktiv 69/464/EØF, 74/647/EØF, 93/85/EØF, 98/57/EF, 2000/29/EF, 2006/91/EF og 2007/33/EF (1), særlig artikel 42, stk. 4, første og tredje afsnit, og
         ud fra følgende betragtninger:

                     (1)

                     Ved Kommissionens gennemførelsesforordning (EU) 2018/2019 (2) oprettes der på grundlag af en foreløbig risikovurdering en liste over højrisikoplanter, -planteprodukter og andre objekter.

                     (2)

                     Ved Kommissionens gennemførelsesforordning (EU) 2018/2018 (3) er der fastsat særlige regler om den procedure, der skal følges for at udarbejde den risikovurdering af højrisikoplanter, -planteprodukter og andre objekter, jf. artikel 42, stk. 4, i forordning (EU) 2016/2031.

                     (3)

                     Efter en foreløbig risikovurdering blev 35 planter til plantning med oprindelse i alle tredjelande opført i bilaget til gennemførelsesforordning (EU) 2018/2019 som højrisikoplanter, og blandt disse findes slægterne Malus Mill. og Acer L.

                     (4)

                     Den 31. juli 2019 indgav Serbien en anmodning til Kommissionen om eksport til Unionen af 1-2 år gamle hvilende podede barrodsplanter til plantning af arten Malus domestica. Anmodningen var ledsaget af det respektive tekniske dossier.

                     (5)

                     Den 13. maj 2020 offentliggjorde Den Europæiske Fødevaresikkerhedsautoritet (»autoriteten«) en videnskabelig udtalelse om varerisikovurderingen af Malus domestica planter til plantning fra Serbien (4). Autoriteten identificerede Erwinia amylovora som en skadegører, der er relevant for de pågældende planter til plantning, evaluerede de risikobegrænsende foranstaltninger, der er beskrevet i dossieret for den pågældende skadegører, og anslog sandsynligheden for skadegørerfrihed.

                     (6)

                     På grundlag af denne udtalelse vurderes den plantesundhedsmæssige risiko ved indførsel til Unionen af 1-2 år gamle hvilende podede barrodsplanter til plantning af arten Malus domestica med oprindelse i Serbien at være reduceret til et acceptabelt niveau, forudsat at der anvendes egnede risikobegrænsende foranstaltninger vedrørende skadegørere forbundet med de pågældende planter til plantning. Da der er fastsat egnede foranstaltninger i punkt 9 i bilag X til Kommissionens gennemførelsesforordning (EU) 2019/2072 (5), bør disse planter til plantning ikke længere anses for at være højrisikoplanter og bør derfor udgå af bilaget til gennemførelsesforordning (EU) 2018/2019.

                     (7)

                     Den 29. august 2019 indgav New Zealand en anmodning til Kommissionen om eksport til Unionen af et-tre år gamle hvilende podede eller okulerede barrodsplanter til plantning frie for blade af arterne Acer japonicum Thunberg, Acer palmatum Thunberg og Acer shirasawanum Koidzumi. Anmodningen var ledsaget af det respektive tekniske dossier.

                     (8)

                     Den 20. maj 2020 offentliggjorde autoriteten en videnskabelig udtalelse om varerisikovurderingen af Acer spp. planter til plantning fra New Zealand (6). Autoriteten identificerede Eotetranychus sexmaculatus, Meloidogyne
                        fallax, Oemona hirta og Platypus apicalis som skadegørere, der er relevante for de pågældende planter til plantning, vurderede de risikobegrænsende foranstaltninger, der er beskrevet i dossieret for de pågældende skadegørere, og anslog sandsynligheden for skadegørerfrihed for hver skadegører forbundet med de pågældende varer.

                     (9)

                     På grundlag af denne udtalelse vurderes den plantesundhedsmæssige risiko ved indførsel til Unionen af et-tre år gamle hvilende podede eller okulerede barrodsplanter til plantning frie for blade af arterne Acer japonicum Thunberg, Acer palmatum Thunberg og Acer shirasawanum Koidzumi med oprindelse i New Zealand at være reduceret til et acceptabelt niveau, forudsat at der anvendes egnede risikobegrænsende foranstaltninger vedrørende skadegørere forbundet med de pågældende planter til plantning. Da der er fastsat egnede foranstaltninger i Kommissionens gennemførelsesforordning (EU) 2020/… (7), bør disse planter til plantning ikke længere anses for at være højrisikoplanter og bør derfor udgå af bilaget til gennemførelsesforordning (EU) 2018/2019.

                     (10)

                     For at opfylde EU's forpligtelser, der følger af Verdenshandelsorganisations aftale om anvendelsen af sundheds- og plantesundhedsforanstaltninger (8), bør import af disse varer genoptages hurtigst muligt. Derfor bør nærværende forordning træde i kraft på tredjedagen efter offentliggørelsen.

                     (11)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Ændring af gennemførelsesforordning (EU) 2018/2019
            Bilaget til gennemførelsesforordning (EU) 2018/2019 ændres som angivet i bilaget til nærværende forordning.

            Artikel 2
            Ikrafttræden
            Denne forordning træder i kraft på tredjedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 30. september 2020.

                  På Kommissionens vegne

               Ursula VON DER LEYEN

                  Formand

            (1)  EUT L 317 af 23.11.2016, s. 4.

            (2)  Kommissionens gennemførelsesforordning (EU) 2018/2019 af 18. december 2018 om oprettelse af en midlertidig liste over højrisikoplanter, -planteprodukter eller andre -objekter, jf. artikel 42 i forordning (EU) 2016/2031, og en liste over planter, for hvilke der ikke kræves plantesundhedscertifikater ved indførelse på Unionens område, jf. artikel 73 i nævnte forordning (EUT L 323 af 19.12.2018, s. 10).

            (3)  Kommissionens gennemførelsesforordning (EU) 2018/2018 af 18. december 2018 om særlige regler om den procedure, der skal følges for at udarbejde den risikovurdering af højrisikoplanter, -planteprodukter og andre -objekter, jf. artikel 42, stk. 1, i Europa-Parlamentets og Rådets forordning (EU) 2016/2031 (EUT L 323 af 19.12.2018, s. 7).

            (4)  EFSA PLH Panel (EFSA's ekspertpanel for plantesundhed), 2020. Scientific Opinion on the commodity risk assessment of Malus domestica plants from Serbia. EFSA Journal 2020;18(5):6109, 53 s. https://doi.org/10.2903/j.efsa.2020.6109.

            (5)  Kommissionens gennemførelsesforordning (EU) 2019/2072 af 28. november 2019 om ensartede betingelser for gennemførelsen af Europa-Parlamentets og Rådets forordning (EU) 2016/2031 for så vidt angår beskyttelsesforanstaltninger mod planteskadegørere og om ophævelse af Kommissionens forordning (EF) nr. 690/2008 og om ændring af Kommissionens gennemførelsesforordning (EU) 2018/2019 (EUT L 319 af 10.12.2019, s. 1).

            (6)  EFSA PLH Panel (EFSA's ekspertpanel for plantesundhed), 2020. Scientific Opinion on the commodity risk assessment of Acer spp. plants from New Zealand. EFSA Journal 2020: 18(5): 6105. https://doi.org/10.2903/j.efsa.2020.6105.

            (7)  Kommissionens gennemførelsesforordning (EU) 2020/... af 30. september 2020 om ændring af gennemførelsesforordning (EU) 2020/1213 om de plantesundhedsmæssige foranstaltninger for indførsel til Unionen af visse planter til plantning af Acer japonicum Thunberg, Acer palmatum Thunberg og Acer shirasawanum Koidzumi med oprindelse i New Zealand (se side … i denne EUT).

            (8)  Verdenshandelsorganisations aftale om anvendelsen af sundheds- og plantesundhedsforanstaltninger (SPS-aftalen), https://www.wto.org/english/tratop_e/sps_e/spsagr_e.htm.

            BILAG
            I punkt 1 i bilaget til Kommissionens gennemførelsesforordning (EU) 2018/2019, foretages følgende ændringer i anden kolonne, »Beskrivelse«:

                        a)

                        Rækken vedrørende »Malus Mill.« affattes således:
                        »Malus Mill., bortset fra et-to år gamle hvilende podede barrodsplanter til plantning af Malus domestica med oprindelse i Serbien«.

                        b)

                        Rækken vedrørende »Acer L.« affattes således:
                        »Acer L., bortset fra et-tre år gamle hvilende podede eller okulerede barrodsplanter til plantning frie for blade af Acer japonicum Thunberg, Acer palmatum Thunberg og Acer shirasawanum Koidzumi, med oprindelse i New Zealand«.


title: Kommissionens gennemførelsesforordning (EU) 2020/1362 af 30. september 2020 om ændring af gennemførelsesforordning (EU) 2020/1213 om de plantesundhedsmæssige foranstaltninger for indførsel til Unionen af visse planter til plantning af Acer japonicum Thunberg, Acer palmatum Thunberg og Acer shirasawanum Koidzumi med oprindelse i New Zealand

text:
                  1.10.2020

                  DA

                  Den Europæiske Unions Tidende

                  L 317/5

         KOMMISSIONENS GENNEMFØRELSESFORORDNING (EU) 2020/1362
         af 30. september 2020
         om ændring af gennemførelsesforordning (EU) 2020/1213 om de plantesundhedsmæssige foranstaltninger for indførsel til Unionen af visse planter til plantning af Acer japonicum Thunberg, Acer palmatum Thunberg og Acer shirasawanum Koidzumi med oprindelse i New Zealand
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/2031 af 26. oktober 2016 om beskyttelsesforanstaltninger mod planteskadegørere og om ændring af Europa-Parlamentets og Rådets forordning (EU) nr. 228/2013, (EU) nr. 652/2014 og (EU) nr. 1143/2014 og om ophævelse af Rådets direktiv 69/464/EØF, 74/647/EØF, 93/85/EØF, 98/57/EF, 2000/29/EF, 2006/91/EF og 2007/33/EF (1), særlig artikel 42, stk. 4, tredje afsnit, og
         ud fra følgende betragtninger:

                     (1)

                     Ved Kommissionens gennemførelsesforordning (EU) 2018/2019 (2) oprettes der på grundlag af en foreløbig risikovurdering en liste over højrisikoplanter, -planteprodukter og andre -objekter.

                     (2)

                     Hvis det på grundlag af en risikovurdering konkluderes, at en plante, et planteprodukt eller andet objekt med oprindelse i et tredjeland, en gruppe af tredjelande eller et specifikt område i det pågældende tredjeland udgør en uacceptabel risiko, men at risikoen kan reduceres til et acceptabelt niveau ved anvendelse af visse foranstaltninger, skal Kommissionen i overensstemmelse med forordning (EU) 2016/2031 fjerne planten, planteproduktet eller andet objekt fra listen i gennemførelsesforordning (EU) 2018/2019 og tilføje den/det til den liste, der er omhandlet i artikel 41, stk. 2, i forordning (EU) 2016/2031.

                     (3)

                     Kommissionens gennemførelsesforordning (EU) 2020/1213 (3) fastsætter desuden de plantesundhedsmæssige foranstaltninger for indførsel til Unionen af visse planter, planteprodukter og andre objekter, som er udgået fra bilaget til gennemførelsesforordning (EU) 2018/2019.

                     (4)

                     I bilaget til gennemførelsesforordning (EU) 2018/2019 er planter af slægten Acer L. medtaget som højrisikoplanter.

                     (5)

                     Den 29. august 2019 indgav New Zealand en anmodning til Kommissionen om eksport til Unionen af et-tre år gamle hvilende podede eller okulerede barrodsplanter til plantning frie for blade af arten Acer japonicum Thunberg, Acer palmatum Thunberg og Acer shirasawanum Koidzumi (»planterne«). Anmodningen var ledsaget af det respektive tekniske dossier.

                     (6)

                     Den 20. maj 2020 offentliggjorde Den Europæiske Fødevaresikkerhedsautoritet (»autoriteten«) en videnskabelig udtalelse om varerisikovurderingen af Acer spp.-planter fra New Zealand (4). Autoriteten identificerede Eotetranychus sexmaculatus, Meloidogyne
                        fallax, Oemona hirta og Platypus apicalis (»skadegørerne«) som skadegørere, der er relevante for planterne, vurderede de risikobegrænsende foranstaltninger beskrevet i dossieret for disse skadegørere og anslog sandsynligheden for skadegørerfrihed for hver skadegører forbundet med den pågældende vare.

                     (7)

                     På grundlag af udtalelsen fjernedes ved Kommissionens gennemførelsesforordning (EU) 2020/1361 (5) planterne fra listen over højrisikoplanter, der blev oprettet ved gennemførelsesforordning (EU) 2018/2019.

                     (8)

                     På grundlag af udtalelsen kan de nødvendige foranstaltninger til at håndtere risikoen ved skadegørerne vedtages som plantesundhedsmæssige vigtige krav for at sikre den plantesundhedsmæssige beskyttelse af Unionens område mod indførsel af planterne til Unionen.

                     (9)

                     Med hensyn til Oemona hirta og Platypus apicalis anses de foranstaltninger, som New Zealand beskriver i dossieret, for at være tilstrækkelige til at reducere risikoen ved indførsel til Unionen af planterne til et acceptabelt niveau. Foranstaltningerne vedrørende de to skadegørere bør derfor være baseret på de foranstaltninger, som New Zealand har beskrevet i dossieret.

                     (10)

                     Med hensyn til Meloidogyne fallax er foranstaltningerne, som New Zealand beskriver i dossieret, i overensstemmelse med de gældende krav til nematoder, som angives i punkt 10 i bilag VII til Kommissionens gennemførelsesforordning (EU) 2019/2072 (6), vedrørende træer og buske til plantning.

                     (11)

                     Med hensyn til Eotetranychus sexmaculatus vurderes det, at de foranstaltninger, som New Zealand foreslår i dossieret, ikke alene kan reducere risikoen ved indførsel i Unionen af planterne til et acceptabelt niveau, da der ifølge autoritetens udtalelse stadig er en vis usikkerhed. Ved at imødegå den identificerede usikkerhed ved at anvende yderligere foranstaltninger for så vidt angår officielle erklæringer og plantesundhedscertifikater for planterne kan man reducere risikoen ved indførsel i Unionen af planterne til et acceptabelt niveau. De foranstaltninger, som New Zealand anvender i dossieret for Eotetranychus sexmaculatus, bør derfor suppleres med foranstaltninger, som imødegår usikkerheden.

                     (12)

                        Oemona hirta og Meloidogyne fallax er opført som EU-karantæneskadegørere i bilag II til gennemførelsesforordning (EU) 2019/2072. Eotetranychus sexmaculatus og Platypus apicalis er endnu ikke opført på listen over EU-karantæneskadegørere i gennemførelsesforordning (EU) 2019/2072, men en ny fuldstændig risikovurdering kan vise, at de opfylder kriterierne for opførelse. Hvis det på grundlag af en fuldstændig risikovurdering af de pågældende skadegørere fastslås, at skadegørerne opfylder betingelserne, vil de blive opført på listen i bilag II til gennemførelsesforordning (EU) 2019/2072, og de relevante planter vil blive opført i bilag VII til nævnte forordning sammen med de respektive foranstaltninger. Gennemførelsesforordning (EU) 2019/2072 bør da tages op til revision.

                     (13)

                     Bilaget til gennemførelsesforordning (EU) 2020/1213 bør derfor ændres.

                     (14)

                     For at opfylde EU's forpligtelser, der følger af Verdenshandelsorganisations aftale om anvendelsen af sundheds- og plantesundhedsforanstaltninger (7), bør importen af planterne genoptages hurtigst muligt. Derfor bør nærværende forordning træde i kraft på tredjedagen efter offentliggørelsen.

                     (15)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Emne
            Denne forordning fastsætter de plantesundhedsmæssige foranstaltninger for indførsel til Unionen af visse planter til plantning af Acer japonicum Thunberg, Acer palmatum Thunberg og Acer shirasawanum Koidzumi med oprindelse i New Zealand

            Artikel 2
            Ændring af gennemførelsesforordning (EU) 2020/1213
            Bilaget til gennemførelsesforordning (EU) 2020/1213 ændres som angivet i bilaget til nærværende forordning.

            Artikel 3
            Ikrafttræden
            Denne forordning træder i kraft på tredjedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 30. september 2020.

                  På Kommissionens vegne

               Ursula VON DER LEYEN

                  Formand

            (1)  EUT L 317 af 23.11.2016, s. 4.

            (2)  Kommissionens gennemførelsesforordning (EU) 2018/2019 af 18. december 2018 om oprettelse af en midlertidig liste over højrisikoplanter, -planteprodukter eller andre -objekter, jf. artikel 42 i forordning (EU) 2016/2031, og en liste over planter, for hvilke der ikke kræves plantesundhedscertifikater ved indførelse på Unionens område, jf. artikel 73 i nævnte forordning (EUT L 323 af 19.12.2018, s. 10).

            (3)  Kommissionens gennemførelsesforordning (EU) 2020/1213 af 21. august 2020 om de plantesundhedsmæssige foranstaltninger for indførsel til Unionen af visse planter, planteprodukter og andre objekter, som er udgået fra bilaget til gennemførelsesforordning (EU) 2018/2019 (EUT L 275 af 24.8.2020, s. 5)

            (4)  EFSA PLH Panel (EFSA's ekspertpanel for plantesundhed), 2020. Scientific Opinion on the commodity risk assessment of Acer spp. plants from New Zealand. EFSA Journal 2020 18(5): 6105. https://doi.org/10.2903/j.efsa.2020.6105.

            (5)  Kommissionens gennemførelsesforordning (EU) 2020/1361 af 30. september 2020 om ændring af gennemførelsesforordning (EU) 2018/2019 for så vidt angår visse planter til plantning af Malus domestica med oprindelse i Serbien og visse planter til plantning af Acer japonicum Thunberg, Acer palmatum Thunberg og Acer shirasawanum Koidzumi med oprindelse i New Zealand (se side 1 i denne EUT).

            (6)  Kommissionens gennemførelsesforordning (EU) 2019/2072 af 28. november 2019 om ensartede betingelser for gennemførelsen af Europa-Parlamentets og Rådets forordning (EU) 2016/2031 for så vidt angår beskyttelsesforanstaltninger mod planteskadegørere og om ophævelse af Kommissionens forordning (EF) nr. 690/2008 og om ændring af Kommissionens gennemførelsesforordning (EU) 2018/2019 (EUT L 319 af 10.12.2019, s. 1).

            (7)  Verdenshandelsorganisationens aftale om anvendelsen af sundheds- og plantesundhedsforanstaltninger (SPS-aftalen), https://www.wto.org/english/tratop_e/sps_e/spsagr_e.htm.

            BILAG
            I bilaget til gennemførelsesforordning (EU) 2020/1213 tilføjes følgende punkter:

                           Planter, planteprodukter og andre objekter

                           KN-kode

                           Oprindelsestredjelande

                           Foranstaltninger

                                       »4.

                                       Et-tre år gamle hvilende podede eller okkulerede barrodsplanter til plantning frie for blade af sorter af Acer japonicum Thunberg, Acer palmatum Thunberg og Acer shirasawanum Koidzumi

                           ex 0602 90 41
                           ex 0602 90 45
                           ex 0602 90 46
                           ex 0602 90 48
                           ex 0602 90 50

                           New Zealand

                                       a)

                                       Det er officielt konstateret, at:

                                                   i)

                                                   planterne er frie for Eotetranychus sexmaculatus

                                                   ii)

                                                   planterne i hele deres levetid er blevet dyrket på et produktionssted, der sammen med de produktionsanlæg, det omfatter, er registreret og under tilsyn af den nationale plantesundhedsmyndighed i oprindelseslandet.

                                                   iii)

                                                   produktionsanlægget er fundet frit for Eotetranychus sexmaculatus ved officielle inspektioner gennemført på passende tidspunkter siden starten af den afsluttede produktionscyklus der i tilfælde af mistanke om forekomst af Eotetranychus sexmaculatus i produktionsanlægget, er der foretaget passende behandlinger for at sikre, at den ikke forekommer der er etableret en zone på 100 m, som er genstand for specifikke undersøgelser på passende tidspunkter for at påvise Eotetranychus sexmaculatus, og hvis skadegøreren er fundet på værtsplanter, er disse omgående blevet bortryddet og destrueret

                                                   iv)

                                                   der er oprettet et system til at sikre, at redskaber og maskiner er rengjort, så de er frie for jord og planterester, og desinficeret så de er frie for Eotetranychus sexmaculatus, før de indføres i produktionsanlæggene

                                                   v)

                                                   planterne ved høsten er renset og beskåret, og de er blevet underkastet en officiel plantesundhedsinspektion bestående mindst af en detaljeret visuel undersøgelse, navnlig af planternes stængler og grene, for at bekræfte fraværet af Eotetranychus sexmaculatus

                                                   vi)

                                                   sendinger af planterne umiddelbart forud for eksporten er blevet underkastet en officiel inspektion for forekomst af Eotetranychus sexmaculatus, særlig i planternes stængler og grene, og antallet af prøver med henblik på inspektion har gjort det muligt at påvise en angrebsgrad på mindst 1 % med et konfidensniveau på 99 %

                                       b)

                                       Plantesundhedscertifikaterne for de pågældende planter inkluderer under overskriften »Tillægserklæring«:

                                                   i)

                                                   følgende erklæring: »Denne sending opfylder betingelserne i Kommissionens gennemførelsesforordning (EU) 2020/1362«.

                                                   ii)

                                                   nærmere angivelse af de registrerede produktionsanlæg.

                                       5.

                                       Et-tre år gamle hvilende podede eller okkulerede barrodsplanter til plantning frie for blade af sorter af Acer japonicum Thunberg, Acer palmatum Thunberg og Acer shirasawanum Koidzumi

                           ex 0602 90 41
                           ex 0602 90 45
                           ex 0602 90 46
                           ex 0602 90 48
                           ex 0602 90 50

                           New Zealand

                                       a)

                                       Det er officielt konstateret, at:

                                                   i)

                                                   planterne er frie for Oemona hirta og Platypus apicalis

                                                   ii)

                                                   planterne i hele deres levetid er blevet dyrket på et produktionssted, der sammen med de produktionsanlæg, det omfatter, er registreret og under tilsyn af den nationale plantesundhedsmyndighed i oprindelseslandet.

                                                   iii)

                                                   produktionsanlægget er fundet frit for Oemona hirta og Platypus apicalis under officielle inspektioner gennemført på passende tidspunkter siden starten af den afsluttede produktionscyklus der i tilfælde af mistanke om forekomst af Oemona hirta eller Platypus apicalis i produktionsanlægget er foretaget passende behandlinger for at sikre, at de ikke forekommer

                                                   iv)

                                                   planterne ved høsten er blevet renset og blevet underkastet en officiel inspektion for at bekræfte fraværet af Oemona hirta og Platypus apicalis

                                                   v)

                                                   sendinger af planter umiddelbart forud for eksporten er blevet underkastet en officiel inspektion for forekomst af Oemona hirta og Platypus apicalis, og antallet af prøver med henblik på inspektion har gjort det muligt at påvise en angrebsgrad på mindst 1 % med et konfidensniveau på 99 %

                                       b)

                                       Plantesundhedscertifikaterne for de pågældende planter inkluderer under overskriften »Tillægserklæring«:

                                                   i)

                                                   følgende erklæring: »Denne sending opfylder betingelserne i Kommissionens gennemførelsesforordning (EU) 2020/1362«.

                                                   ii)

                                                   nærmere angivelse af de registrerede produktionsanlæg.«


title: Kommissionens gennemførelsesforordning (EU) 2020/1363 af 30. september 2020 om godkendelse af præparatet af Bacillus amyloliquefaciens DSM 25840 som fodertilsætningsstof til alle svinearter (indehaver af godkendelsen er Chr. Hansen A/S) (EØS-relevant tekst)

text:
                  1.10.2020

                  DA

                  Den Europæiske Unions Tidende

                  L 317/10

         KOMMISSIONENS GENNEMFØRELSESFORORDNING (EU) 2020/1363
         af 30. september 2020
         om godkendelse af præparatet af Bacillus amyloliquefaciens DSM 25840 som fodertilsætningsstof til alle svinearter (indehaver af godkendelsen er Chr. Hansen A/S)
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
         ud fra følgende betragtninger:

                     (1)

                     Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af en sådan godkendelse.

                     (2)

                     Der er i overensstemmelse med artikel 7 i forordning (EF) nr. 1831/2003 indgivet ansøgninger om godkendelse af præparatet af Bacillus amyloliquefaciens DSM 25840. Ansøgningerne var vedlagt de oplysninger og dokumenter, der kræves i henhold til samme forordnings artikel 7, stk. 3.

                     (3)

                     Disse ansøgninger vedrører godkendelse i tilsætningsstofkategorien »zootekniske tilsætningsstoffer« af præparatet af Bacillus amyloliquefaciens DSM 25840 som fodertilsætningsstof til alle svinearter.

                     (4)

                     Den Europæiske Fødevareautoritet (»autoriteten«) konkluderede i sine udtalelser af 21. februar 2018 (2) og 4. oktober 2019 (3), at præparatet af Bacillus amyloliquefaciens DSM 25840 under de foreslåede anvendelsesbetingelser ikke har skadelige virkninger på dyrs sundhed, på forbrugersikkerheden eller på miljøet. Det blev også konkluderet, at tilsætningsstoffet bør betragtes som potentielt sensibiliserende for luftvejene, og at det ikke er muligt at drage konklusioner om, hvorvidt tilsætningsstoffet potentielt kan være hud- og øjenirriterende samt hudsensibiliserende. Der bør derfor træffes passende beskyttelsesforanstaltninger for at forhindre negative virkninger for menneskers sundhed, navnlig hvad angår brugerne af tilsætningsstoffet. Autoriteten konkluderede, at tilsætningsstoffet har en betydelig indvirkning på forbedringen af zootekniske parametre hos alle svinearter. Autoriteten vurderer ikke, at der er behov for særlige krav om overvågning efter markedsføringen. Autoriteten har ligeledes gennemgået den rapport om analysemetoden for fodertilsætningsstoffet i foder, der blev forelagt af det i henhold til forordning (EF) nr. 1831/2003 oprettede referencelaboratorium.

                     (5)

                     Vurderingen af præparatet af Bacillus amyloliquefaciens DSM 25840 viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Anvendelsen af dette præparat bør derfor godkendes som anført i bilaget til nærværende forordning.

                     (6)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Godkendelse
            Det i bilaget opførte præparat, der tilhører tilsætningsstofkategorien »zootekniske tilsætningsstoffer« og den funktionelle gruppe »tarmflorastabilisatorer«, godkendes som fodertilsætningsstof på de betingelser, der er fastsat i bilaget.

            Artikel 2
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 30. september 2020.

                  På Kommissionens vegne

               Ursula VON DER LEYEN

                  Formand

            (1)  EUT L 268 af 18.10.2003, s. 29.

            (2)  EFSA Journal (2018);16(4):5200.

            (3)  EFSA Journal 2019;17(11):5881 og EFSA Journal 2019;17(11):5883.

            BILAG

                        Tilsætningsstoffets identifikationsnummer

                        Navn på indehaveren af godkendelsen

                        Tilsætningsstof

                        Sammensætning, kemisk betegnelse, beskrivelse, analysemetode

                        Dyreart eller -kategori

                        Maksimumsalder

                        Minimumsindhold

                        Maksimumsindhold

                        Minimumsindhold

                        Maksimumsindhold

                        Andre bestemmelser

                        Godkendelse gyldig til

                        CFU/kg fuldfoder med et vandindhold på 12 %

                        CFU/l drikkevand

                           Kategori: zootekniske tilsætningsstoffer. Funktionel gruppe: tarmflorastabilisatorer

                        4b1901

                        Chr. Hansen A/S

                           Bacillus amyloliquefaciens DSM 25840

                           Tilsætningsstoffets sammensætning

                        Præparat af Bacillus amyloliquefaciens DSM 25840 indeholdende mindst 1,25 × 1010 CFU/g tilsætningsstof
                        Fast form

                        Alle svinearter

                        —

                        5 × 108

                        —

                        1,7 × 108

                        —

                                    1.

                                    I brugsvejledningen for anvendelsen af tilsætningsstoffet og forblandingerne angives oplagringsbetingelserne og stabilitet over for varmebehandling.

                                    2.

                                    Tilsætningsstoffet kan anvendes i drikkevand. Ved anvendelse af tilsætningsstoffet i drikkevand skal det sikres, at tilsætningsstoffet spredes homogent.

                                    3.

                                    Foderstofvirksomhedslederne fastlægger driftsprocedurer og administrative foranstaltninger for brugerne af tilsætningsstoffet og forblandingerne med henblik på at imødegå risici ved anvendelse. I tilfælde, hvor risiciene ikke kan fjernes eller begrænses til et minimum ved hjælp af disse procedurer og foranstaltninger, må tilsætningsstoffet og forblandingerne kun anvendes med de fornødne personlige værnemidler, herunder hud- og øjenbeskyttelse samt åndedrætsværn.

                        21. oktober 2030

                           Aktivstoffets karakteristika

                        Levedygtige sporer af Bacillus amyloliquefaciens DSM 25840

                           Analysemetode
                            (1)

                        Til identifikation af Bacillus amyloliquefaciens DSM 25840: Identifikation: PFG-elektroforese (pulsed field gel electrophoresis)
                        Kvantitativ bestemmelse af Bacillus amyloliquefaciens DSM 25840 i fodertilsætningsstoffet, forblandinger og foderstoffer: Pladespredningsmetode med anvendelse af trypton-soja-agar (EN 15784)

               (1)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/en/eurl/feed-additives/evaluation-reports


title: Rådets gennemførelsesforordning (EU) 2020/1367 af 1. oktober 2020 om gennemførelse af forordning (EU) nr. 269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed

text:
                  1.10.2020

                  DA

                  Den Europæiske Unions Tidende

                  L 318/1

         RÅDETS GENNEMFØRELSESFORORDNING (EU) 2020/1367
         af 1. oktober 2020
         om gennemførelse af forordning (EU) nr. 269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) nr. 269/2014 af 17. marts 2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (1), særlig artikel 14, stk. 1,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:

                     (1)

                     Rådet vedtog den 17. marts 2014 forordning (EU) nr. 269/2014.

                     (2)

                     Præsidenten for Den Russiske Føderation, Vladimir Putin, meddelte den 23. december 2019, at jernbanebroen over Kertjstrædet åbnes, hvilket markerer gennemførelsen af det mere omfattende projekt med at forbinde den ulovligt annekterede Krimhalvøs jernbaneinfrastrukturer og Ruslands jernbaneinfrastrukturer.

                     (3)

                     Unionen anerkender ikke Den Russiske Føderations ulovlige annektering af Krim og Sevastopol. Opførelsen af broen og lægningen af jernbanespor, som forbinder den til den allerede eksisterende transportinfrastruktur, har til formål at konsolidere Den Russiske Føderations kontrol over det ulovligt annekterede Krim og Sevastopol og yderligere isolere halvøen fra Ukraine.

                     (4)

                     Rådet finder, at fire enheder og to enkeltpersoner bør føjes til listen over personer, enheder og organer, der er omfattet af restriktive foranstaltninger, jf. bilag I til forordning (EU) nr. 269/2014, på grund af deres rolle i udformningen, bygningen eller anvendelsen af den jernbaneinfrastruktur, der forbinder Rusland og den ulovligt annekterede Krimhalvø.

                     (5)

                     Bilag I til forordning (EU) nr. 269/2014 bør derfor ændres i overensstemmelse hermed —

               VEDTAGET DENNE FORORDNING:

            Artikel 1
            De personer og enheder, der er opført på listen i bilaget til denne forordning, føjes til listen i bilag I til forordning (EU) nr. 269/2014.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 1. oktober 2020.

                  På Rådets vegne

                  Formand

               M. ROTH

            (1)  EUT L 78 af 17.3.2014, s. 6.

            BILAG
            Følgende personer og enheder føjes til listen over fysiske og juridiske personer, enheder og organer i bilag I til forordning (EU) nr. 269/2014:

                        Personer

                                    Navn

                                    Identificerende oplysninger

                                    Begrundelse

                                    Dato for opførelse på listen

                                    »191.

                                    Alexander Nikolaevich GANOV
                                    (Александр Николаевич ГАНОВ)

                                    Køn: mand
                                    Fødselsdato: 24.10.1974
                                    Fødested: Voronezh (Den Russiske Føderation)

                                    Generaldirektør for JSC TC Grand Service Express, som driver jernbaneforbindelsen mellem Rusland og den ulovligt annekterede Krimhalvø. Han støtter derfor konsolideringen af den ulovligt annekterede Krimhalvø i Den Russiske Føderation, hvilket underminerer Ukraines territoriale integritet, suverænitet og uafhængighed yderligere.

                                    1.10.2020

                                    192.

                                    Leonid Kronidovich RYZHENKIN
                                    (Леонид Кронидович РЫЖЕНЬКИН)

                                    Køn: mand
                                    Fødselsdato: 10.11.1967
                                    Fødested: ukendt
                                    Pasnummer: 722706177 (i 2015)

                                    Vicegeneraldirektør for infrastrukturprojekter i Stroigazmontazh (SGM), som siden 2015 har ført tilsyn med opførelsen af broen over Kertjstrædet (herunder jernbanedelen af broen), der forbinder Rusland og den ulovligt annekterede Krimhalvø. Han støtter derfor konsolideringen af den ulovligt annekterede Krimhalvø i Den Russiske Føderation, hvilket underminerer Ukraines territoriale integritet, suverænitet og uafhængighed yderligere.

                                    1.10.2020

                        Enheder

                                    Navn

                                    Identificerende oplysninger

                                    Begrundelse

                                    Dato for opførelse på listen

                                    48.

                                    Aktieselskabet »Lenpromtransproyekt« (АО »Ленпромтранспроект«)

                                    Adresse: Kondrat’yevskiy Prospekt, 15, building 5/1, 223 St. Petersburg 195197, Russian Federation
                                    Registrerings-ID (OGRN-nr.): 1027809210054
                                    Skatte-ID (INN-nr.): 7825064262
                                    Websted: https://lptp.ru/
                                    E-mail: ptp@sp.ru

                                    Aktieselskabet Lenpromtransproyekt deltog i projektet med at forbinde jernbaneinfrastrukturerne på det ulovligt annekterede Krim og Rusland ved at udforme jernbanetilslutningerne til broen over Kertjstrædet og fungere som arkitekttilsynsførende under opførelsen af broen, der forbinder Rusland og den ulovligt annekterede Krimhalvø. Det støtter derfor konsolideringen af den ulovligt annekterede Krimhalvø i Den Russiske Føderation, hvilket underminerer Ukraines territoriale integritet, suverænitet og uafhængighed yderligere.

                                    1.10.2020

                                    49.

                                    Aktieselskabet »The Berkakit-Tommot-Yakutsk Railway Line's Construction Directorate« (АО »Дирекция по строительству железной дороги Беркакит-Томмот-Якутск«)

                                    Adresse: Mayakovskogo St. 14, city of Aldan 678900, Aldansky District, Russian Federation
                                    Registrerings-ID (OGRN-nr.): 1121402000213
                                    Skatte-ID (INN-nr.): 1402015986
                                    Websted: https://dsgd.ru/
                                    E-mail: info@dsgd.ru og gmn@dsgd.ru

                                    Aktieselskabet The Berkakit-Tommot-Yakutsk Railway Line's Construction Directorate deltog i projektet med at forbinde jernbaneinfrastrukturerne på det ulovligt annekterede Krim og Rusland ved at yde ingeniørtjenester under anlægget af jernbanetilslutningerne til broen over Kertjstrædet, der forbinder Rusland og den ulovligt annekterede Krimhalvø. Det støtter derfor konsolideringen af den ulovligt annekterede Krimhalvø i Den Russiske Føderation, hvilket underminerer Ukraines territoriale integritet, suverænitet og uafhængighed yderligere.

                                    1.10.2020

                                    50.

                                    Den føderale statsejede virksomhed »Crimea Railway« (Федеральное государственное унитарное предприятие »Крымская железная дорога«)

                                    Adresse: 34 Pavlenko St., Simferopol 95006, Ukraine
                                    Registrerings-ID (OGRN-nr.): 1159102022738
                                    Skatte-ID (INN-nr.): 9102157783
                                    Websted: https://crimearw.ru
                                    E-mail: ngkkjd@mail.ru

                                    Den føderale statsejede virksomhed Crimea Railway deltog i projektet med at forbinde jernbaneinfrastrukturerne på det ulovligt annekterede Krim og Rusland ved at være ejer og operatør af jernbanesporene på broen over Kertjstrædet, der forbinder Rusland og den ulovligt annekterede Krimhalvø. Den støtter derfor konsolideringen af den ulovligt annekterede Krimhalvø i Den Russiske Føderation, hvilket underminerer Ukraines territoriale integritet, suverænitet og uafhængighed yderligere.

                                    1.10.2020

                                    51.

                                    First Crimean Insurance Company
                                    (Крымская первая страховая компания)

                                    Adresse: Butakova Ln, 4, Sevastopol, Ukraine
                                    Registrerings-ID (OGRN-nr.): 1149102007933
                                    Skatte-ID (INN-nr.): 9102006047
                                    Websted: https://kpsk-ins.ru/about
                                    E-mail: info@kspk-ins.ru

                                    First Crimean Insurance Company deltog i projektet med at forbinde jernbaneinfrastrukturerne på det ulovligt annekterede Krim og Rusland ved at forsikre opførelsen af broen over Kertjstrædet. Det støtter derfor konsolideringen af den ulovligt annekterede Krimhalvø i Den Russiske Føderation, hvilket underminerer Ukraines territoriale integritet, suverænitet og uafhængighed yderligere.

                                    1.10.2020«.


title: Rådets gennemførelsesforordning (EU) 2020/… af 1. oktober 2020 om gennemførelse af artikel 21, stk. 2, i forordning (EU) 2016/44 om restriktive foranstaltninger på baggrund af situationen i Libyen

text:
                  2.10.2020

                  DA

                  Den Europæiske Unions Tidende

                  L 320/1

         RÅDETS GENNEMFØRELSESFORORDNING (EU) 2020/…
         af 1. oktober 2020
         om gennemførelse af artikel 21, stk. 2, i forordning (EU) 2016/44 om restriktive foranstaltninger på baggrund af situationen i Libyen
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) 2016/44 af 18. januar 2016 om restriktive foranstaltninger på baggrund af situationen i Libyen og om ophævelse af forordning (EU) nr. 204/2011 (1), særlig artikel 21, stk. 2,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:

                     (1)

                     Rådet vedtog den 18. januar 2016 forordning (EU) 2016/44.

                     (2)

                     På grundlag af en gennemgang foretaget af Rådet bør oplysningerne om to personer udgå.

                     (3)

                     Bilag III til forordning (EU) 2016/44 bør derfor ændres i overensstemmelse hermed —

               VEDTAGET DENNE FORORDNING:

            Artikel 1
            Bilag III til forordning (EU) 2016/44 ændres som anført i bilaget til nærværende forordning.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 1. oktober 2020.

                  På Rådets vegne

               M. ROTH

                  Formand

            (1)  EUT L 12 af 19.1.2016, s. 1.

            BILAG
            I bilag III (Liste over fysiske og juridiske personer, enheder eller organer, jf. artikel 6, stk. 2), del A (Personer), udgår punkt 17 (vedrørende SALEH ISSA GWAIDER, Agila) og punkt 19 (vedrørende ABU SAHMAIN, Nuri).